Medvekaland Kanadában: anyamedve mentette ki kölykét a tó vizéből – videó
Nem tudott ennyit úszni a kis medvebocs.
Különleges felvétel készült a kanadai Brit Kolumbia egyik tavánál június végén. Három medve akart átúszni a Pitt Lake vizén, egy anyamedve és a két bocs.

Az egyik medvebocson viszont kifogott a feladat, mert fuldokolni kezdett. Ekkor az anyamedve visszafordult, és hagyta, hogy a bocs felmásszon a hátára.

A felvételt Paul Csintalan készítette, aki a videón elmondta, hogy a bajba jutott medvebocs kisebb volt, mint a testvére. A videón hallatszik a medvebocsok panaszos kiáltása, majd látszik, ahogy az anya kétszer is visszafordul, hogy ellenőrizze a kisebbet – ami egy rövid időre el is merült a vízben.

A medvecsalád végül biztonságban partot ért a kikötő gerendáinál.

(Maple Ridge News)

Még több Élet + Stílus a Facebook-oldalunkon, kövessen minket:
medvecsalád Brit Kolumbia Pitt Lake medve Kanada nyüzsi megvebocs állatok anyamedve